***Resident Evil: ผีชีวะ*** เป็นละครชุดโทรทัศน์ผ่านสัญญาณต่อเนื่องอเมริกัน แนวแอ็คชั่นสยองขวัญที่ออกฉายทางสตรีมมิ่งในปี 2022, พัฒนาสร้างโดย แอนดรูว์ ดาบบ์ สำหรับ เน็ตฟลิกซ์ ดัดแปลงจากแฟรนไชน์เกม เรซิเดนต์อีวิล โดย แคปคอม, มันเป็นซีรีส์ดัดแปลงฉายทางโทรทัศน์ของแฟรนไชน์หลังจาก อนิเมชั่นมินิซีรีส์ ผีชีวะ: มหันตภัยไวรัสมืด (ต่อมากลายเป็นภาพยนตร์ CG ยาว) และเป็นการดัดแปลงฉบับคนแสดงลำดับที่ 8 ของ เรซิเดนต์อีวิล (ภาพยนตร์ชุด) ซีรีส์เรื่องนี้เดินเรื่องในจักรวาลที่แยกจากภาพยนตร์และเกม โดยใช้ฐานเรื่องราวจากแฟรนไชน์เกมเป็นพื้นหลัง บอกเล่าเรื่องราว 14 ปีหลังจาก เรซิเดนต์อีวิล 5 และ 1 ปีหลังจาก เรซิเดนต์อีวิล วิลเลจ

ซีรีส์เรื่องนี้ประกอบไปด้วยทีมนักแสดงนำโดย แลนซ์ เรดดิค รับบท อัลเบิร์ต เวสเกอร์ ทำให้เขาเป็นนักแสดงผิวดำคนแรกที่แสดงบทดังกล่าว, เอลลา บาลินสกา และ อาเดอลีน รูดอล์ฟ รับบท ฝาแฝดลูกสาวอุปการะของเขา ในขณะที่ ทามาร่า สมาร์ท และ เซียน่า อากูดอง รับบทวัยเด็ก, โดยมีเปาโล นูเนซ รับบท เอเวอลีน มาร์คัส ลูกสาวของเจมส์ มาร์คัส หัวหน้าของอัลเบิร์ต บอกเล่าเรื่องราวสองช่วงเวลา ผ่านตัวละครเจด เวสเกอร์ ในช่วงเวลาที่อยู่ในเมืองนิวแร็คคูนซิตี้ที่ซึ่งพวกเขาได้ค้นพบความลับดำมืดของพ่อและอัมเบรลลาคอร์ปอเรชัน และ 14 ปีต่อมาในอนาคต ที่เจด พยายามทุ่มเททุกอย่างเพื่อเอาชีวิตรอดในวันสิ้นโลก

ซีรีส์นี้เริ่มพัฒนาในปีค.ศ. 2019 เน็ตฟลิกซ์ร่วมพัฒนากับคอนสแตนตินฟิลม์ ผู้ถือครองลิขสิทธิ์ที่ได้สร้างภาพยนตร์ชุดผีชีวะ ผ่าน คอนสแตนติน เทเลวิชั่น เป็นบริษัทสร้างร่วมกับ Moonlighting Films บริษัทที่เคยทำงานใน อวสานผีชีวะ ในปี 2016 เพื่อสร้างละครชุดโดยเฉพาะ, ซีรีส์ถูกประกาศครั้งแรกในปี 2020 ได้รับการอนุมัติให้สร้างซีรีส์ทั้งหมดแปดตอน หนึ่งชั่วโมงต่อหนึ่งตอน แอนดรูว์ ดาบบ์ถูกจ้างมาทำหน้าที่เป็นโชว์รันเนอร์ร่วมกับโปรเจกต์อื่น ๆ ของเน็ตฟลิกซ์ ทว่าเพราะ การระบาดทั่วของโควิด-19 งานสร้างจึงถูกเลื่อนไปถึง 8 เดือน และเริ่มสร้างตั้งแต่เดือนกุมภาพันธ์ จนถึง กรกฏาคม ปี 2021

ซีรีส์เริ่มออกอากาศฤดูกาลที่ 1 วันที่ 14 กรกฎาคม ปี 2021 ซีรีส์ได้รับคำวิจารณ์ในแง่ผสม แต่ได้ชื่อว่าเป็นการดัดแปลงฉบับคนแสดงที่ดีที่สุด นักวิจารณ์ชื่นชมในส่วนของฉากแอ็คชั่น งานสร้าง รวมถึงฝีมือการแสดง (โดยเฉพาะแลนซ์ เรดดิคและ เปาโล นูเนซ) แต่วิจารณ์ถึงเรื่องของบทซีรีส์ที่ขาดความเป็นต้นฉบับ จังหวะการเล่าเรื่อง การดัดแปลงที่ฉีกออกมาจากวัตถุดิบแฟรนไชน์เกม 

ซีรีส์เปิดตัวและได้รับความนิยมอย่างต่อเนื่อง ในฐานะรายการที่มีการสตรีมมากที่สุดใน Netflix 10 อันดับแรกในกว่า 92 ประเทศ ครองอันดับ 2 ของโลก ติดอันดับต้น ๆ ในรายการสตรีมมากที่สุด 10 อันดับของ Netflix ในช่วง 4 วันแรกที่ออกอากาศ ในขณะที่ยอดผู้ชมกลับเพิ่มขึ้นเฉลี่ย 10% จากอาทิตย์แรก ซีรีส์ได้ถูกยกเลิกการสร้างฤดูกาลถัดไปหลังยอดผู้ชมในอาทิตย์ที่ลดลงจนหลุด 10 อันดับของ Netflix พร้อมด้วยกระแสสังคมจากแฟนเกมและผู้ชมทั่วไปที่วิพากษ์วิจารณ์ซีรีส์อย่างรุนแรง

เรื่องย่อ
---------

14 ปี หลังจาก เรซิเดนต์อีวิล 5 เรื่องราวเล่าสลับสองช่วงเวลา ปี 2022 และ ปี 2036 โดยห่างกันประมาณ 14 ปี เส้นเรื่อง "อดีต" จะบอกเล่าเรื่องราวของฝาแฝดหญิง บิลลี่ และ เจด ลูกสาวของดร. อัลเบิร์ต เวสเกอร์ และค้นพบความไม่ชอบมาพากลบางอย่างเมื่ออัลเบิร์ตได้รับเลือกให้เลื่อนตำแหน่งในอัมเบรลล่า คอร์ปอเรชั่นที่กระเสือกกระสนท่ามกลางข่าวฉาวมากมาย ก่อนจะย้ายไปยังชุมชนของอัมเบรลล่า เมือง "นิวแร็คคูนซิตี้" ระหว่างที่สองพี่น้องได้เผชิญหน้ากับความลับดำมืดเกี่ยวกับชาติกำเนิดและความชั่วร้ายที่ซุกซ่อนภายในมุมเมือง พ่อของเธอกลับกลายเป็นส่วนหนึ่งที่มีส่วนในการแพร่กระจายของเชื้อไวรัสอาวุธชีวภาพที่เรียกว่า "ทีไวรัส" ที่ทำให้โลกได้สูญสิ้น

เส้นเรื่อง "ปัจจุบัน" คืออนาคตข้างหน้าในปี 2036 เชื้อทีไวรัสได้ลดประชากรของมนุษย์จนหลงเหลือเพียงสามร้อยล้านรายที่อาศัยในเมืองที่สร้างเป็นกำแพงหนากั้นตัวเอง จาก "ซีโร่ส์" นับหกพันล้านที่ติดเชื้อไวรัสและกลายเป็นฝูงมนุษย์กินคนที่น่าสะพรึง องค์กรที่ทรงพลังที่สุดบนโลกใบนี้กลับเป็น อัมเบรลล่า คอร์เปอเรชั่น พร้อมด้วยกองกำลังทหารที่แข็งแกร่งและปกครองพื้นที่ส่วนใหญ่ ออกเดินทางทั่วโลกเพื่อไล่ล่าตามตัวเจดด้วยจุดประสงค์บางอย่าง ในขณะที่เจดต้องปกป้องครอบครัวใหม่ที่เธอได้สร้างขึ้นในวันสิ้นโลก เธอได้ค้นพบความจิงอันน่าตกใจเกี่ยวกับน้องสาวฝาแฝดที่เธอเชื่อมาตลอดว่าตายไปแล้ว 

อดีต ปัจจุบัน อนาคต เจดจะเป็นคนชี้ชะตาสายสัมพันธ์พี่น้องที่ยากจะตัดขาดไม่ว่าเป็นหรือตาย

นักแสดงและตัวละคร
-----------------

### ตัวละครหลัก

#### อัลเบิร์ต เวสเกอร์ (Albert Wesker)

* นำแสดงโดย **แลนซ์ เรดดิค**
* ให้เสียงพากย์ไทยโดย **ธนกฤต เจนคลองธรรม**

พ่อของเจดและบิลลี่ นักวิทยาศาสตร์ผู้มุ่งมั่นตั้งใจในงานค้นคว้าเพื่อผลิตภัณฑ์ใหม่ของอัมเบรลลาคอร์ปอเรชัน บริษัทที่เขาเคยทำงานให้ในอดีต ยากล่อมประสาทที่เรียกว่า "จอย" จนบางครั้งก็ละเลยครอบครัว แต่พยายามทำทุกวิถีที่จะรักษาครอบครัวไว้ กระทั่งงานค้นคว้าของเขาได้ทำให้โลกนั้นได้เปลี่ยนไปตลอดกาล

#### เจด เวสเกอร์ (Jade Wesker)

* นำแสดงโดย **เอลลา บาลินสกา และ ทามาร่า สมาร์ท (วัยเด็กปี 2022)**
* ให้เสียงพากย์ไทยโดย **อธิตญา บุรณนัฏ และ เจติยา จันทรา (วัยเด็กปี 2022)**

หนึ่งในลูกสาวฝาแฝดของอัลเบิร์ต ที่กล้าได้กล้าเสี่ยง เต็มไปด้วยความมุ่งมั่น ตรงไปตรงมา และไม่ไว้หน้าใคร เธอพยายามจะปกป้องน้องสาว บิลลี่จากภัยอันตรายต่าง ๆ กระทั่งเรื่องร้ายได้เกิดขึ้นและพรากเธอกับครอบครัว ทำให้เธอต้องดิ้นรนที่จะมีชีวิตรอดในวันสิ้นโลก เพื่อปกป้องครอบครัวใหม่

#### บิลลี่ เวสเกอร์ (Billie Wesker)

* นำแสดงโดย **อาเดอลีน รูดอล์ฟ และ เซียน่า อากูดอง (วัยเด็กปี 2022)**
* ให้เสียงพากย์ไทยโดย **ศุภินทรา หาน และ เกศฎาภรณ์ เจียรเจริญ (วัยเด็กปี 2022)**

หนึ่งในลูกสาวฝาแฝดของอัลเบิร์ต รักธรรมชาติ รักโลก เป็นมังสวิรัติ ลึก ๆ แล้วชอบเก็บงำความโกรธเกรี้ยวไว้ในใจ จนทำตัวแปลกแยก เข้ากับใครไม่ได้ ในขณะที่ตรงกันข้ามกับพี่สาวของเธอเจด เธอต่อต้านการทำร้ายสิ่งมีชีวิต จนกระทั่งสิ่งมีชีวิตได้เล่นงานเธอ และทำให้ชีวิตเธอนั้นเปลี่ยนไปไม่เหมือนเดิม

#### เอเวอลีน มาร์คัส (Evelyn Marcus)

* นำแสดงโดย **เพาลา นูเนซ**
* ให้เสียงพากย์ไทยโดย **แวววิไล ถาวรนันท์**

ลูกสาวของ ดร.เจมส์ มาร์คัส หนึ่งในผู้ก่อตั้งและบริหารที่ล่วงลับไปก่อนการทำลายล้างแร็คคูนซิตี้ในปี 1998 เธอใช้ชื่อของพ่อเธอขึ้นเป็นผู้บริหารของอัมเบรลล่าสาขา แอฟริกาใต้ และตั้งใจจะใช้แผนผลิตภัณฑ์ใหม่ที่จะกู้ชื่อให้กับอัมเบรลลาคอร์ปอเรชัน "จอย" กับเพื่อนร่วมงาน อัลเบิร์ต เวสเกอร์ เธอเป็นภรรยาที่ดีกับ ไดอาน่า และรักลูกชายของเธออย่าง ไซม่อน มาก ๆ แต่ความทะเยอทะยานกำลังจะทำให้เธอสูญเสียทุกอย่างไป

### ตัวละครรอง

#### ริชาร์ด แบ็กซ์เตอร์ (Richard Baxter)

* นำแสดงโดย **Turlough Convery**
* ให้เสียงพากย์ไทยโดย **วิสุทธิ์ ดินจิน**

ชายร่างใหญ่ผู้รักหมา รอดชีวิตจากการระบาดใหญ่ของ T-virus ทั่วโลก ซึ่งทำงานให้อัมเบรลลาคอร์ปอเรชัน ในช่วงปี 2030 เขาเป็นคนมีฝีมือในการคุมกองทหารระหว่างการบุกโจมตีที่อยู่อาศัยไบรตันในอังกฤษ ปี 2036 เขาพยายามตามล่าเจด ตามคำสั่งของเบื้องบน แต่ตกกระไดพลอยโจนเข้าสู่การเอาชีวิตรอดร่วมไปกับเธอ 

#### อาร์จุน บาตรา (Arjun Batra)

* นำแสดงโดย **อาฮัด ราซา มีร์**
* ให้เสียงพากย์ไทยโดย **พิพัฒน์ บุญสิทธิเลิศ**

นักวิทยาศาสตร์ ผู้รอดชีวิตจากการแพร่กระจายเชื้อทีไวรัสไปทั่วโลกจากอินเดียหรือ เดอะเฟท และกลายเป็นผู้อพยพ ทำหน้าที่ศึกษาค้นคว้าพฤติกรรมของเชื้อทีไวรัส เขาได้พบรักกับ เจด ในช่วงเวลาที่เลวร้ายที่สุด และมีลูกสาวด้วยกันชื่อ บี เขาพยายามช่วยเหลือเจดในทุกวิถีทางทำที่จะทำได้

#### ไซม่อน (Simon)

* นำแสดงโดย **คอร์เนอร์ โกซัตติ**
* ให้เสียงพากย์ไทยโดย **พรเทพ บุญเวียนวงษ์**

ลูกชายหัวแก้วหัวแหวนของเอเวอลีนและภรรยา ผู้มีฝีมือทางด้านกีฬาและการศึกษาดีเด่น เติบโตมาในเมืองนิวแร็คคูนซิตี้ และกลายเป็นเพื่อนร่วมชั้นของเจด เขาตกหลุมรักเธอและยอมช่วยเหลือเธอทุกอย่าง ทั้งคู่ได้ร่วมกันค้นพบความไม่ชอบมาพากลของอัมเบรลลา และต้องเผชิญหน้ากับจุดเปลี่ยนของชีวิต

#### แองเจิล รูบิโอ (Angel Rubio)

* นำแสดงโดย **Pedro de Tavira**
* ให้เสียงพากย์ไทยโดย **ภูเบศ พัฒน์ปรีชา**

อดีตนักข่าวสืบสวนชาวเมกซิกันของสำนักพิมพ์ที่ผันตัวมาเป็นนักข่าวอิสระ ลูกชายที่พ่อไม่ยินดี เพราะไม่มีงานทำเป็นหลักแหล่ง ต้องการจะเปิดโปงความชั่วร้ายที่อัมเบรลลาได้ก่อไว้ เขาเป็นคนที่กุมความลับสำคัญที่อาจพลิกชะตากรรมของครอบครัวเวสเกอร์ได้

ข้อมูลอื่นๆ
-----------

#### นิวแร็คคูนซิตี้ (New Raccoon City)

ชุมชนเมืองใหม่ของอัมเบรลล่าที่ก่อตั้งใน เคปทาวน์, ประเทศแอฟริกาใต้ ตั้งชื่อตาม **แรคคูนซิตี** (Raccoon City) เมืองเล็ก ๆ ในสหรัฐอเมริกาที่ถูกทำลายไปเพราะเหตุแก๊สรั่วในปี 1998

#### โรงเรียนมัธยมแร็คคูน (Raccoon High School)

โรงเรียนในเมืองนิวแร็คคูนซิตี้ เช่นเดียวกัน ธุรกิจและบริการอื่นๆ ในเมือง ดำเนินการภายใต้การกำกับดูแลของอัมเบรลล่า คอร์ปอเรชั่น และศิษย์เก่าล้วนเป็นลูกหลานของพนักงานอัมเบรลล่า โรงเรียนมีแรคคูนสีฟ้าเป็นตัวนำโชคในเกมกีฬา

#### อัมเบรลลาคอร์ปอเรชัน (Umbrella Corporation)

บริษัทอเมริกันที่ตั้งอยู่ในนิวแรคคูนซิตี้ มีส่วนร่วมในอุตสาหกรรมเวชภัณฑ์ ที่กำลังเจอกับชื่อเสียงที่ย่ำแย่ โดยมีสำนักงานใหญ่ ฐานผลิตอยู่ในเมือง คอยทำหน้าที่ทดลองเชื้อทีไวรัสกับสิ่งมีชีวิต โดยสินค้าตัวใหม่คือ จอย

#### หน่วยปฏิบัติการรักษาความปลอดภัยพิเศษของอัมเบรลลา (Umbrella Security Service)

หน่วยรักษาความปลอดภัยที่ดำเนินการโดยอัมเบรลลาคอร์ปอเรชัน ในช่วงหลายปีหลังการระบาดของเชื้อทีไวรัสทั่วโลก กลายเป็นแผนกอาวุธยุทโธปกรณ์ของฐานที่มั่นของอัมเบรลล่าในอเมริกาเหนือ

#### **ที-ไวรัส (T-Virus)**

วงศ์เรโทรไวรัสที่ตัดต่อและออกแบบโดยอัมเบรลลาคอร์ปอเรชัน มันเป็นตัวเร่งปฏิกิริยาที่ทำให้เกิดการทำลายล้าง **แรคคูนซิตี** (Raccoon City) ในปี 1998 การระบาดของเชื้อไวรัสในปี 2022 และการระบาดใหญ่ของทีไวรัสทั่วโลกที่ตามมา มันถูกกระจายอย่างกว้างขวางผ่านยากล่อมประสาททางเภสัชกรรมที่เรียกว่า "จอย" (Joy)

#### **ซีโร่ส์ (Zeroes)**

มนุษย์ที่กลายพันธุ์เป็นซอมบี หลังการติดเชื้อทีไวรัส และกลายเป็นประชากรส่วนใหญ่บนโลก ปี 2036 หลังจากการระบาดใหญ่ของทีไวรัส

รายชื่อตอน
----------

| ตอน | ชื่อ | กำกับโดย | เขียนโดย | วันฉายเดิม |
| --- | --- | --- | --- | --- |
| 1 | "ขอต้อนรับสู่นิวแร็คคูนซิตี้ (Welcome To New Raccoon City)" | บรอนเวน ฮิวจ์ส | แอนดรูว์ ดาบบ์ | 14 กรกฎาคม ค.ศ. 2022 (2022-07-14) |
| 
เจดบังเอิญพบแก๊งเก็บของเก่าระหว่างทำภารกิจสืบข้อมูล ย้อนไปเมื่อหลายปีก่อน เจดและบิลลี่ ตั้งใจจะเริ่มต้นชีวิตใหม่ที่นิวแร็คคูนซิตี้ |
| 2 | "อุปสรรควัดใจ (The Devil You Know)" | บรอนเวน ฮิวจ์ส | แมรี่ ลีอา ซอลตัน | 14 กรกฎาคม ค.ศ. 2022 (2022-07-14) |
| 
เจดขอความช่วยเหลือจากบุคคลที่ไม่คาดคิดเพื่อหนีพวกอัมเบรลลา ขณะที่อัลเบิร์ตพยายามหาทางปกปิดให้ลูกสาว บิลลี่เริ่มแสดงอาการที่น่าเป็นห่วง |
| 3 | "แสงเรืองรอง (The Light)" | ร็อบ ไซเดนกลันซ์ | เชน แฟรงก์ และ กาเร็ท เพราด้า | 14 กรกฎาคม ค.ศ. 2022 (2022-07-14) |
| 
เจดช่วยนำทางกลุ่มผู้รอดชีวิตกลุ่มหนึ่งผ่านทางอุโมงค์ข้ามช่องแคบ แต่บางสิ่งสุดสะพรึงกำลังรอทุกคนอยู่ ด้านอัลเบิร์ตเตือนอัมเบรลลาเรื่องผลข้างเคียงร้ายแรงของจอย |
| 4 | "เปลี่ยนแปลง (The Turn)" | ร็อบ ไซเดนกลันซ์ | เคอร์รี วิลเลียมสัน | 14 กรกฎาคม ค.ศ. 2022 (2022-07-14) |
| 
เมื่อรู้ตัวอีกทีเจดและแบ็กซ์เตอร์ก็ตกอยู่ในเงื้อมมือหัวหน้าจอมคลั่งของกลุ่มบราเธอร์ฮูด ย้อนกลับไปสมัยวัยรุ่น เจดและบิลลี่ได้รับข่าวร้ายเรื่องพ่อ |
| 5 | "โฮมวิดีโอ (Home Movies)" | ราเชล โกลด์เบิร์ก | ลินด์ซี่ย์ วิลลาร์เรียล | 14 กรกฎาคม ค.ศ. 2022 (2022-07-14) |
| 
เจดและบิลลี่เจาะเข้าระบบแล็ปท็อปของพ่อได้ด้วยคำแนะนำจากไซม่อน ก่อนจะเจอข้อความสะเทือนขวัญที่ทำให้ทั้งคู่ค้นพบบางสิ่งสุดสะพรึง |
| 6 | "ลูกสาวของใครสักคน (Someone's Little Girl)" | เซบาสเตียน ซิลวา | เจฟฟ์ ฮาวเวิร์ด | 14 กรกฎาคม ค.ศ. 2022 (2022-07-14) |
| 
เจดหาทางกลับไปหาครอบครัวหลังได้พบกับบุคคลที่ซึ่งไม่คิดว่าจะได้เจอกันอีก ต่อมาเธอกับอมฤตาค้นพบหนทางที่อาจช่วยพลิกชะตากรรม |
| 7 | "ปรสิต (Parasite)" | เซบาสเตียน ซิลวา | แมรี่ ลีอา ซอลตัน | 14 กรกฎาคม ค.ศ. 2022 (2022-07-14) |
| 
เจดคิดหาหนทางก้าวต่อไปหลังการสูญเสียสุดสะเทือนใจ ย้อนไปเมื่อหลายปีก่อน เจดและบิลลี่ได้ล่วงรู้เรื่องราวเกินจินตนาการเกี่ยวกับพ่อที่ทั้งคู่ไม่เคยคิดฝันมาก่อน |
| 8 | "ความจริงที่เปิดเผย (Revelations)" | ราเชล โกลด์เบิร์ก | ทาร่า ไนท์ กับ แอนดรูว์ ดาบบ์ | 14 กรกฎาคม ค.ศ. 2022 (2022-07-14) |
| 
เมื่อกองกำลังของอัมเบรลลาเคลื่อนตัวใกล้มา เจดเสนอให้ใช้อาวุธมหาภัย ส่วนเจดในวัยรุ่นขอให้ไซม่อนช่วยทำภารกิจชี้ชะตาครั้งสำคัญโดยบุกเข้าไปในสำนักงานใหญ่ของอัมเบรลลา |

เพลงประกอบ
----------

ประพันธ์โดย กรีกอรี่ เรเวอเวท พร้อมเพลง "My Heart Has Teeth" เพลงประกอบขับร้องของ สกายลาร์ เกรย์ กับ เดดเมาส์ โดยเพลงประกอบแต่ละเพลงจะผสมผสานดนตรีในระหว่าง เครื่องสังเคราะห์เสียง และเครื่องดนตรี วงออร์เครสต้าในท้องถิ่นของประเทศแอฟริกาใต้ ผสมผสานกับเสียงของอุปกรณ์ทดลองทางวิทยาศาสตร์ โดยได้แรงบันดาลใจจากวิดีโอเกม เรซิเดนต์อีวิล 2 เพลงประกอบมีกำหนดวางจำหน่าย 15 กรกฎาคมทางแพล็ตฟอร์มออนไลน์ 

* Sea of Zeroes
* Plague from God
* The Doberman
* What is Happening
* Evelyn’s Plan
* Lab Search
* My Son is Dead
* Venus Flytrap (ตีมหลักของซีรีส์)
* Meet Bert
* Humvee Chase
* Don’t Eat Cats
* Home Safe
* Lickers Attack
* Final Battle
* My Heart Has Teeth – deadmau5 featuring Skylar Grey

เพลงประกอบจากตัวอย่างโปรโมท เรียบเรียงใหม่โดย Christian Reindl

* I'd Like To Teach The World To Sing (In Perfect Harmony) - The New Seekers
* I've Got the Joy, Joy, Joy Down in My Heart - St. John's Children's Choir
* A Summer Place - Andy Williams

เพลงแทรก

**EP. 01 ขอต้อนรับสู่นิวแร็คคูนซิตี้ (Welcome To New Raccoon City)**

* Oxytocin - บิลลี ไอลิช
* Faith - Ghost
* Ugly Ending - Best Frenz
* Devil - Two Feet
* I've Got the Joy, Joy, Joy Down in My Heart - St. John's Children's Choir

**EP. 02 อุปสรรควัดใจ (The Devil You Know)**  

* Beautiful Lie - Hans Zimmer & Junkie XL
* Bodies - Sex Pistols
* The Tradition - ฮาลซีย์

**EP.03 แสงเรืองรอง (The Light)**

* Into Dust - Mazzy Star
* Human - Rag'n'Bone Man (Cover Version)

**EP.04 เปลี่ยนแปลง (The Turn)**

* Next Level - เอสปา
* Don't Start Now - ดัว ลีปา
* Feels Just Like It Should - Jamiroquai
* Maniac - โคนัน เกรย์
* Out of My Mind - Reuben And The Dark

**EP.05 โฮมวิดีโอ (Home Movies)**

* Piece Of My Mind - BROODS
* เปียโนโซนาตาหมายเลข 14 (เบทโฮเฟิน)

**EP.06 ลูกสาวของใครสักคน (Someone's Little Girl)**

* Get Out - YONAKA
* ซิมโฟนีหมายเลข 5 (เบทโฮเฟิน)

**EP.07 ปรสิต (Parasite)**

* Where the Party At - Jagged Edge feat. Nelly
* Don't Start Now - ดัว ลีปา
* My Heart Has Teeth – deadmau5 featuring Skylar Grey

**EP.08 ความจริงที่เปิดเผย (Revelations)**

* Noir - Yelle
* On the Floor - Perfume Genius
* ขลุ่ยวิเศษ Die Zauberflöte, K.620 (เบทโฮเฟิน)
* When I Was Older - บิลลี ไอลิช

อ้างอิง
-------

1. ↑  In some countries this series has alternate titles, such as "Resident Evil: Remedium" in Poland, "Resident Evil: Lék" in Czechia, and "Resident Evil: A Série" in Brazil.

1. ↑  Patches, Matt (August 27, 2020). "Resident Evil live-action series confirmed by Netflix with first details". *Polygon* (ภาษาอังกฤษ). สืบค้นเมื่อ August 27, 2020.
2. ↑  Del Rosario, Alexandra (June 11, 2021). "'Resident Evil': Lance Reddick To Star As Albert Wesker, Five Actresses Join Netflix Live-Action Series". *Deadline Hollywood*. สืบค้นเมื่อ June 11, 2021.
3. ↑  Del Rosario, Alexandra Del (March 17, 2022). "Netflix's 'Resident Evil' Live-Action Series Gets Premiere Date & Art". *Deadline Hollywood* (ภาษาอังกฤษแบบอเมริกัน). สืบค้นเมื่อ March 17, 2022.
4. ↑  August 2020, Bradley Russell 27. "Resident Evil Netflix series announced and here are the first story details". *Total Film* (ภาษาอังกฤษ). สืบค้นเมื่อ August 27, 2020.
5. ↑  Phillips, Tom (August 27, 2020). "Netflix's Resident Evil series will star the Wesker kids". *Eurogamer* (ภาษาอังกฤษ). สืบค้นเมื่อ August 27, 2020.
6. ↑  "実写のNetflixオリジナルシリーズ『バイオハザード (原題)』全世界独占配信決定!". สืบค้นเมื่อ September 15, 2020.
7. 1 2  "Rachel Goldberg". chapman.edu. คลังข้อมูลเก่าเก็บจากแหล่งเดิมเมื่อ 2022-03-27. สืบค้นเมื่อ February 2, 2022.
8. ↑